Ararat
39°42′11″N 44°17′59″E﻿ / ﻿39.70306°N 44.29972°E﻿ / 39.70306; 44.29972 Ararat (turski: Ağrı Dağı) je planina u Turskoj. Njen najviši vrh Veliki Ararat, vječitim snijegom prekrivena vulkanska kupa, je visine 5.137 metara. Nalazi se na istoku zemlje, na granici provincija Iğdır i Ağri, kao i u blizini državne granice s Azerbejdžanom, Armenijom i Iranom. Masiv Ararata, koji se prostire na području prečnika 40 km, pripada masivu Kavkaza. Ararat se povezuje sa mjestom gdje je nakon velike poplave pristala Nuhova lađa (Noeva Arka), spomenuta i u Kur'anu i Bibliji. Planinu su još u srednjom vijeku nazvali imenom Ararat, jer je počela da se poistovećuje sa "planinama Ararat" opisanim u Bibliji kao počivalište Noine arke. Glavni je nacionalni simbol Armenije, a Armenci su je smatrali svetom planinom. Istaknuta je u armenskoj literaturi i umjetnosti te je ikona armenskog iredentizma. Prikazana je na grbu Armenije zajedno s Noinim kovčegom.